獨家專訪:同入圍爭金像獎 無損感情 楊偲泳出戰「女配」 獲廖子妤讓賽
藝人廖子妤(Fish)與楊偲泳(Renci)今年雙雙入圍爭金像獎最佳女配角,曾奪該獎的Fish揚言支持「自己友」Renci奪獎,Fish反而最緊張行紅地氈時要夠靚,不要仆低出醜!
《第42屆香港電影金像獎》將於本月14日於尖沙咀文化中心舉行,今年「最佳女配角」競爭激烈,電影《毒舌大狀》的廖子妤及楊偲泳大戰老戲骨金燕玲、梁雍婷及韋羅莎,Fish、Renci日前受訪,面對強勁對手,Fish笑說:「一定要有信心,未必係自己贏,但人哋叻、唔代表我差,當然希望有好成績。個個都睇好,我會支持Renci,認識佢知佢平時性格柔和,睇佢拍戲時堅定嘅眼神,真係做得好好。」Renci亦笑言會支持自己:「因為我唔支持自己就冇人會支持我,但我睇好梁雍婷,佢做得好好。」
Fish曾憑電影《梅艷芳》奪得金像獎最佳女配,當然被不少人睇高一線,但她大爆父母態度淡然:「睇咗我做宣讀入圍名單嘅記者會,覺得我幾靚,就冇再睇直播。」Renci則說:「最感動係《毒》團隊得到唔少提名,好圓滿。」
事業搏殺 唔諗結婚
今年金像獎對Fish可謂別具意義,除了男友盧鎮業角逐影帝,好友余香凝亦有份角逐影后,她笑說:「唔會緊張埋佢哋嗰份,只會緊張自己狀態好唔好,因為見到多人嘅場合會好暈,最緊要靚、淡定,同埋唔好Kick親。(如果攞獎會唔會考慮拉埋天窗?)呢一、兩年係事業搏殺期,唔會用時間搞婚禮,賺咗錢先。同埋,唔係個個都好似余香凝咁全能,樣樣都兼顧到。」
本文連結 : https://orientaldaily.on.cc/content/娛樂/odn-20240411-0411_00282_031/獨家專訪:同入圍爭金像獎-無損感情--楊偲泳出戰「女配」--獲廖子妤讓賽